钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《赠丁孝子诗》蒋颙
## 钦定古今图书集成/理学汇编/学行典/第229卷 > 水清且漪橘洲之实硕且饴饮洲之水食洲之橘谁无父母思嗟哉万生孝义古今稀我诗直欲追韩奇===《唁冯孝子歌》阎调鼎=== > 《赠丁孝子诗》蒋颙

《北山下丁秀才衍发》兄弟闻倭至，扶母走，中途被杀，母赖以全，作诗赠之。

人荷天地生，大伦当敬止。五典孰后先，君亲无与比。
虽蒙斧钺加，颠沛必于是。胡为大道沦，浊世罔敦此。
古闻死忠臣，更难死孝子，何幸今觌之，丁家二良士，
倭寇突如来。杀戮到犬豕，匆匆扶母逃，惟兄及阿弟，
力倦不能前。贼及才尺咫，挥刃伤母肱，翼母以身抵。
兄弟两捐躯，因得全母氏。劬劳罔极恩，庶几报涓涘。
人生孰不亡，亡贵安焉耳。从容以全仁，愧彼纡金紫。
王陵及赵苞，功名虽可喜。回头顾二良，慷慨谁堪齿。
举动真光明，纲常赖有倚。金玉昆仲名，千载垂青史。